als_Latn dik_Latn sag_Latn
Përcaktues në ndeshjen e parë, UEFA zgjedh një bjellorus për të vendosur drejtësi në Izrael
Në takimin e parë mes Shqipërisë dhe Izraeli për kualifikueset Botëror 2018 gjyqtar kryeso ishte gjermani Aytekin i cili me vendimet e tij krijoi shumë pakënaqësi në kampin kuqezi. Jo më kot pasi vendimet e tij ishin përcaktuese në disfatën 0-3 në “Elbasan Arena”.
Duke parë kontestimet e shumtë për ndeshjen e parë, UEFA për takimin e kthimit mes Izraelit dhe Shqipërisë në Haifa ka zgjedhur bjellorusin Aleksei Kulbakov për të vënë drejtësi.
37-vjeçari është një emër mjaft i njohur në arenën ndërkombëtare, pasi drejton rregullisht në aktivitete të rëndësishme si në fazën në grupe të Ligës së Kampioneve apo edhe Ligës së Europës.
Një nga karakteristikat dalluese të Kulbakov është se kartoni i kuq nuk del lehtë nga xhepi i tij. Madje në të gjitha ndeshjet e kombëtareve që ka drejtuar rezulton se asnjëherë nuk e ka nxjerrë të kuqin.
Në të kaluarën, lidhjet e tij me Shqipërinë janë drejtimi i një ndeshje të përfaqësueses U-19 ndaj Irlandës dhe dy ndeshjeve të Tiranës në Ligën e Europës në vitin 2012, kundër Grevenmaher dhe Alesund.
(e.k/BalkanWeb)
als_Latn als_Latn als_Latn als_Latn als_Latn als_Latn als_Latn